	[image: image1.jpg]



	ROMÂNIA
JUDEŢUL TIMIŞ

MUNICIPIUL TIMIŞOARA
INSTITUŢIA ARHITECTULUI ŞEF

BIROUL DEZVOLTARE URBANĂ ŞI AVIZARE PUZ/PUD 
Bd. Constantin Diaconovici Loga, nr. 1, 300030, tel/fax +40 256 408341

e-mail:institutiaarhitectuluisef@primariatm.ro, internet:www.primariatm.ro



SE APROBA,
P R I M A R
Dr. Ing. GHEORGHE CIUHANDU
Nr. UR2010-023559/15.09.2010

REFERAT
privind aprobarea Planului Urbanistic de Detaliu „Construire hala productie si birouri” – str. Siemens nr. 1, Timişoara
Către Comisiile Consiliului Local al Municipiului Timişoara


Având în vedere prevederile Planului Urbanistic General al Municipiului Timişoara şi strategia de dezvoltare şi renovare urbană promovată de către Consiliul Local al Municipiului Timişoara;


Având în vedere solicitarea înregistrată cu nr. UR2010-023559/09.09.2010, privind aprobarea Planului Urbanistic de Detaliu „Construire hala productie si birouri” – str. Siemens nr. 1, Timişoara;

Având în vedere prevederile Certificatului de Urbanism nr. 1961/18.05.2010, precum şi modificările survenite la Legea nr. 350/2001, în această perioadă;

Ţinând cont de Raportul de Avizare Favorabil nr. 08/PV-09.09.2010 al Comisiei Tehnice de Amenajare a Teritoriului şi de Urbanism;

Propunem Comisiilor din cadrul Consiliului Local al Municipiului Timişoara analizarea şi avizarea documentaţiei Plan Urbanistic de Detaliu „Construire hala productie si birouri” – str. Siemens nr. 1, Timişoara.
Documentaţia P.U.D. „Construire hala productie si birouri” – str. Siemens nr. 1, Timişoara a fost afişată pe site-ul oficial al Primăriei Municipiului Timişoara începând cu luna septembrie 2010 în vederea informării şi consultării populaţiei.

Pentru această documentaţie s-a organizat Dezbatere publică în data de 16 septembrie 2010, în baza Ghidului privind metodologia de elaborare şi conţinutul cadru al P.U.D./P.U.Z şi a legislaţiei în vigoare cu privire la amenajarea teritoriului şi urbanismului, la care au participat cetăţenii din zonă în conformitate cu Procesul Verbal. Au fost înregistrate sesizari în scris cu privire la această documentaţie;

Documentaţia Plan Urbanistic de Detaliu „Construire hala productie si birouri” – str. Siemens nr. 1, Timişoara, este elaborată de S.C. MG Building Design S.R.L., proiect nr. 177/2010, la cererea beneficiarului S.C. Continental Automotive Romania S.R.L.
Zona studiată care face obiectul acestei documentaţii, nu se află în zonă protejată sau de protecţie a monumentelor istorice, respectiv zone de interes deosebit pentru care este necesar avizul Consiliului Judeţean Timiş.

Prin prezentul Plan Urbanistic de Detaliu „Construire hala productie si birouri” – str. Siemens nr. 1, Timişoara, nu se încalcă prevederile  OUG nr. 114/2007 privind modificarea şi completarea OUG nr. 195/2005 privind protecţia mediului.
Terenul studiat în cadrul documentaţiei este situat în intravilanul municipiului Timişoara, în partea de Sud – Est a orasului si se invecineaza la nord, vest si sud cu domeniul public, iar la sud cu proprietatea firmei Elbromplast. 

In conformitate cu PUG Timişoara, zona studiată este cuprinsă în UTR nr. 72, terenul fiind reglementat in anul 2005, ca zona de productie si servicii prin Planul Urbanistic de Detaliu  aprobat cu HCL nr. 286/2005.

Terenul studiat, în suprafaţă totala de 72539 mp  este înscris în CF nr. 405041 (provenită din conversia pe hârtie a C.F. nr. 110631), nr. Top 1549/4/2-1549/4/3/1 reprezentând curti constructii în str. Siemens nr. 1,  fiind proprietatea  S.C. Continental Automotive Romania S.R.L. 

Prin documentaţia de urbanism Plan Urbanistic de Detaliu „Construire hala productie si birouri” – str. Siemens nr. 1, Timişoara, se propune construirea unei hale de productie si birouri. 

Obţinerea Autorizaţiei de Construire este condiţionată de realizarea locurilor de parcare necesare funcţiunii propuse exclusiv pe parcela concesionata de beneficiari, în conformitate cu Anexa 2 din R.L.U. aferenta P.U.G., aprobat prin HCL nr. 157/05.08.2002 şi prelungit cu HCL nr. 139/2007.

Accesul auto şi pietonal se va realiza prin cele doua accese propuse din Str. Siemens, conform Avizului Comisiei de Circulaţie nr. DT2010-001434/09.09.2010, fiind propuse amenajarea a doua platforme cu 419 locuri de parcare.

Indicii de construibilitate propuşi prin documentaţie sunt:
Regim de înălţime propus – P+4E+Ep
POT max.  =  70 %

CUT max. =  1.4
Se propun spaţii verzi conform cu legislatia in vigoare.

Documentaţia de urbanism este însoţită de avizele şi acordurile cerute prin Certificatul de Urbanism, în conformitate cu legislaţia în vigoare si Ghidul privind metodologia de elaborare şi conţinutul cadru al P.U.D. aprobat prin Ordinul nr. 37/N/2000 al M.L.P.A.T. ( M.T.C.T.)

Plan Urbanistic de Detaliu „Construire hala productie si birouri” – str. Siemens nr. 1, Timişoara se va integra în Planul Urbanistic General al Municipiului Timişoara şi va avea o valabilitate de 5 ani, perioadă în care trebuie demarate investiţiile prevăzute în documentaţie.  
Având în vedere Referatul de specialitate al Institutiei Arhitectului Sef, lăsăm la aprecierea Consiliului Local Timişoara oportunitate a realizării acestui obiectiv.

